Kinnitatud A.M.V.K.Hooldusteenus OÜ juhatuse liikme  
29.10.2024 käskkirjaga nr KK 24/342

**Seenioridekeskuse** **kodukord hoolealustele (kliendile)**

Käesolevaga määratakse kindlaks Seenioridekeskuse vanurite, puuetega inimeste või ajutist hooldust vajavate isikute Seenioridekeskuses viibimise kord.

1. **Seenioridekeskusesse** vastuvõtmine   
1.1. Vajalikud dokumendid Seenioridekeskusesse elama asumiseks võetakse vastu Seenioridekeskuse sotsiaaltöö juhataja poolt ja säilitatakse Hoolealuse (kliendi) isiklikus toimikus.   
1.2. Isiku Seenioridekeskusesse vastuvõtmisel sõlmivad osapooled isiku hoolduslepingu.   
1.3. Hoolealusele antakse kasutamiseks varustus (pesu, voodivarustus, hügieenitarbed jms).  
1.4. Hoolealuse paigutamine tuppa toimub vastutava töötaja poolt Hoolealuse tervislikule seisundile, erivajadusele, eale ja olemasolevatele võimalustele vastavalt soole, perekonna suhetele.   
1.5. Hoolealusele kuuluvad suuremad rahasummad ja muud väärtuslikud esemed saab soovi korral anda hoiule Seenioridekeskuse sotsiaaltöö juhatajale, mille kohta täidetakse vastavasisuline hoiu arvestuskaart. Hooldekodu ei vastuta nende kadumise eest tubades.   
1.6. Uute Hoolealuste vastuvõtt toimub vastavalt kokkuleppele Seenioridekeskuse juhtkonnaga.  
1.7. Seenioridekeskusesse ei võeta isikuid: kes põevad nakkushaigusi ning kes on enesele või teistele ohtlikud oma psüühika- ja käitumishäirete tõttu.

2. **Päevaplaan**07.00-08.00 Äratus, hommikused hügieenitoimingud   
09.00-10.00 Hommikusöök (k.a. eritoitumisvajadustega)  
10.00-13.00 Hooldusprotseduurid, teraapia, jõukohased tegevused, vaba aeg, jalutamine õues, teleri vaatamine   
11.00-11.15 Eritoitumisvajadustega klintidele lisasöök  
13.00-14.00 Lõunasöök (k.a. eritoitumisvajadustega)  
14.00-16.00 Puhke- ja vaba aeg , jõukohased tegevused tegevussaalides  
16.00-17.00 Jalutuskäigud, õhtuoode, ravitoimingud  
17.00-18.00 Õhtusöök (k.a. eritoitumisvajadustega)  
18.00-19.00 Vaba aeg, meelelahutused, lugemine, teleri vaatamine, õhtused protseduurid   
19.00-20.00 Hiline õhtusöök (k.a. eritoitumisvajadustega)  
20.00-23.00 Vaba aeg, meelelahutused, lugemine, teleri vaatamine, õhtused hügieenitoimingud  
23.00-07.00 Öörahu. Kell 23:00 lülitatakse välja telerid ja mitte vajalik valgustus fuajees ja muudes ruumides

Parim aeg Hoolealuste külastamiseks on E-P kell 09.30-12.00 ja kell 14.30-13.00 ja 16.30-18.00.   
Muudel aegadel külastamine kooskõlastatakse Seenioridekeskuse juhtkonnaga.

3. **Hoolealuste õigused ja kohustused**   
3.1. Hoolealustel on õigus:   
3.1.1. Igapäevaste probleemide lahendamiseks pöörduda hooldaja või medõde poole;   
3.1.2. Pöörduda küsimuste, kaebuste ja ettepanekutega Seenioridekeskuse juhtkonna poole abi saamiseks või küsimuste lahendamiseks; 3.1.3. Olla koheldud väärikuse, lugupidamise ja viisakusega;   
3.1.4. Suhelda oma perekonnaga ja kutsuda enda juurde vabal ajal, külalisi selleks ettenähtud ajal;   
3.1.5. Kasutada isiklikke puhtaid riideid ja kaasatoodud esemeid (raadio, kell jms.) Mööbli ja muude majapidamistarvete kaasatoomiseks on vajalik eelnev kokkulepe Seenioridekeskuse juhtkonnaga. Koostatakse kaasatoodud esemetest nimekiri, millele annab allkirja tutvumise kohta ka Seenioridekeskuse juhtkonna liige. Seenioridekeskusel on õigus mitte lubada mittesobiva mööbli ja asjade kaasavõtmist, kui nad ei vasta Seenioridekeskuse mõtmetele eesmärkidele, ruumi otstarbele ja ohutusnõuetele;   
3.1.6. Lahkuda ajutiselt Seenioridekeskusest juhtkonna teadmisel (tuleb teatada Seenioridekeskusest lahkumise ja Seenioridekeskusesse naasmise aega, asukohta väljaspool Seenioridekeskust ning võimalusel ka kontaktisiku andmeid);   
3.1.7. Saada abi toimingutes, millega ise ei tule toime kas teadmiste, oskuste, jõuvarude puudumise või tervisliku seisundi tõttu.   
  
3.2. **Hoolealused on kohustatud**:   
2 3.2.1. Hoidma võimetekohaselt puhtust ja korda kõigis Seenioridekeskuse ruumides ja territooriumil;   
3.2.2. Hoidma ja kasutama säästlikult Seenioridekeskuse vara, ruume, sisseseadet, kasutamiseks antud varustust, riideid ja muid esemeid. Nende tahtlik rikkumine, omastamine, Seenioridekeskusest väljaviimine, müümine või muul viisil väärkasutamine on keelatud;   
3.2.3. Hoiduma tegudest, mis kahjustavad Seenioridekeskuse mainet;   
3.2.4. Täitma Seenioridekeskuse juhatuse ja personali seaduslikke korraldusi;  
 3.2.5. Suitsetama ainult selleks ettenähtud ruumis;   
3.2.6. Öörahu ajal alates 23.00 kuni 07.00 (vastavalt päevaplaanile) viibima Seenioridekeskuse teiste isikute rahu häirimata. Üldkasutatavates ruumides viibimine öörahu ajal on lubatud teiste Hoolealuste rahu häirimata;   
3.2.7. Asjade või esemete kadumisest või lõhkumisest teatama koheselt Seenioridekeskuse personalile.   
  
4. **Seenioridekeskuses on keelatud**:   
4.1. Lärmakas ja teistest mittelugupidav käitumine nii Seenioridekeskuses kui ka väljaspool, teiste elanike ja Seenioridekeskuse töötajate tülitamine ning muud tegevused, mis rikuvad rahu ja korda.   
4.2. Teistesse tubadesse sisenemine ning koosviibimiste korraldamine öörahu ajal;   
4.3. Esemete ja toidujäätmete viskamine kanalisatsiooni või aknast välja.   
4.4. Üleriietes ja jalatsitega voodis lamamine, Seenioridekeskuses välisjalatsitega käimine ja aluspesu või alasti üldkasutatavates kohtades viibimine.   
4.5. Suitsetamine tubades või selleks mitte ettenähtud kohtades.   
4.6. Tuua Seenioridekeskusesse loomi ja linde.   
4.7. Lahkuda Seenioridekeskusest ette teatamata.   
4.8. Tubades pesu pesemine ja kuivatamine, riiete asetamine aknalaudadele, radiaatoritele, nende kuhjamine voodisse.   
4.9. Seenioridekeskuse vara viimine ühest ruumist teise või Seenioridekeskusest välja ilma loata.   
4.10. Hasartmängude mängimine raha ja esemete peale.   
3 4.11. Raha ja esemete laenamine teistele Hoolealustele ja Seenioridekeskuse töötajatele või teistelt Hoolealustelt ja Seenioridekeskuse töötajatelt. Seenioridekeskus ei vastuta laenutehingute tagajärgede eest   
4.12. Tarvitada, hoida ja levitada alkohoolseid jooke ning narkootilisi aineid. Seenioridekeskus juhatuse loal on töötajatelt õigus sissetoodud joogid või ained konfiskeerida ja hävitada, mille kohta koostatakse kirjalik akt, millele kirjutavad alla Seenioridekeskuse töötaja ja Hoolealune.   
4.13. Hoida toas kiiresti riknevaid toiduaineid. Toidupakile kirjutatakse peale nimi, toa number ja kuupäev ning asetatakse külmakappi. Personalil on õigus hävitada märgistamata ja säilitustähtaja ületanud toit ilma teatamata.   
4.14. Ohtlike ainete ja esemete, külm- või tulirelvade (k.a. isevalmistatud) ja lõhkesealdiste toomine Seenioridekeskusesse, seal hoidmine või kasutamine vastavalt relvaseaduse § 20.

5. **Seenioridekeskusest lahkumine:**5.1. Seenioridekeskusest lahkumine toimub Hoolealuse või tema seadusliku esindaja avalduse ja isiku hooldamislepingu lõpetamise alusel. Seenioridekeskusest lahkumisel antakse Hoolealusele tagasi tema kaasatoodud isiklikud esemed, hoiule antud väärisesemed, raha ja dokumendid, mis on kantud arvestuskaardile. Hoolealune tagastab Seenioridekeskusele temale kasutamiseks antud vara, mis on kantud vastavasisulisele arvestuskaardile.   
5.2. Hoolealusel on kirjaliku avalduse alusel õigus Seenioridekeskusest lahkuda lühemaks ajaks , informeerides sellest Seenioridekeskuse juhtkonda. Mõjuvatel põhjustel võib lahkuda ka kauemaks, äraolekul tuleb tasuda kohamaksumuse ka äraoldud päevade eest. Kohamaksumuse tasu ümberarvestamiseks Seenioridekeskusest ajutisest lahkumisest teatatakse avalduse alusel kirjalikult ette vähemalt 24 tundi ette.  
5.3. Äraminek puhkepäevadel tuleb kirjalikult kooskõlastada Seenioridekeskuse juhtkonnaga nädala sees. Äraolekuaja jooksul ei kanna Seenioridekeskuse vastutust Hoolealuse eest.

6. **Vastutus**   
6.1. Kodukorras sätestatud kohustuste täitmise eest vastutab Hoolealune isiklikult. Seenioridekeskuse töötajad vastutavad kodukorrast kinnipidamise eest oma tööloleku ajal.   
6.2. Kodukorra teadlikul rikkumisel Hoolealuse poolt rakendab Seenioridekeskuse juhtkond järgmisi mõjutusvahendeied:   
• Suuline märkus;   
• Kirjalik hoiatus;  
• Kirjalik hoiatus isiku hoolduslepingu lõpetamise võimalusest, millest informeeritakse vastava isiku hoolduslepingu poli;   
• Pöördumine politsei poole korra kindlustamiseks;  
• isiku hoolduslepingu lõpetamine

6.3. Mõjutusvahendite rakendamisel lisatakse vastav kirjalik dokument Hoolealuse isiklikku toimikusse.   
6.4. Kodukorra rikkumisel, mis tulenes probleemidest Hoolealuse vaimses seisundis või tema vaimse psühhilise seisundi järsust halvenemisest, kasutab Seenioridekeskuse personal õigustatuid vahendeid, vajadusel kutsutakse kohale operatiivteenistusi.